ΟΔΗΓΙΕΣ ΣΧΕΤΙΚΑ ΜΕ ΤΗΝ 

ΕΑΡΙΝΗ ΟΡΚΩΜΟΣΙΑ
         ΠΑΡΑΚΑΛΟΥΝΤΑΙ ΟΙ ΦΟΙΤΗΤΕΣ ΠΟΥ ΕΠΙΘΥΜΟΥΝ ΝΑ ΚΛΕΙΣΟΥΝ THN ΚΑΡΤΕΛΑ ΤΟΥΣ ΓΙΑ ΝΑ ΠΑΡΑΛΑΒΟΥΝ ΤΗΝ ΠΕΡΑΤΩΣΗ ΤΟΥΣ ΣΤΙΣ 27/7/2022, ΝΑ ΠΡΟΣΕΡΧΟΝΤΑΙ ΣΤΗΝ ΓΡΑΜΜΑΤΕΙΑ, ΚΑΤΑ ΠΡΟΤΙΜΗΣΗ ΚΑΤΟΠΙΝ ΡΑΝΤΕΒΟΥ ΚΑΛΩΝΤΑΣ ΣΤΟ 210-7462035, ΕΦΟΣΟΝ ΕΧΟΥΝ ΔΕΙ ΟΛΑ ΤΟΥΣ ΤΑ ΜΑΘΗΜΑΤΑ ΠΕΡΑΣΜΕΝΑ ΣΤΟ “MY STUDIES” ΚΑΙ ΕΧΟΝΤΑΣ ΣΥΜΠΛΗΡΩΜΕΝΑ ΚΑΙ ΥΠΟΓΕΓΡΑΜΜΕΝΑ ΤΑ ΕΠΙΣΥΝΑΠΤΟΜΕΝΑ ΕΓΓΡΑΦΑ, ΑΠΟ ΤΗ ΔΕΥΤΕΡΑ 4  ΙΟΥΛΙΟΥ 2022 ΕΩΣ KAI  ΤΗΝ  ΠΑΡΑΣΚΕΥΗ 22  ΙΟΥΛΙΟΥ  2022 .   

ΕΠΙΣΥΝΑΠΤΟΜΕΝΑ ΕΓΓΡΑΦΑ:
 
1. Αίτηση Ορκωμοσίας
2. Υπεύθυνη Δήλωση του Ν. 1599/1986
3. Έντυπο Καθομολόγησης (προσοχή το ανάλογο δηλαδή αγοριού ή κοριτσιού και θρησκευτικού ή πολιτικού όρκου)
4. Έντυπο Συγκατάθεσης Ορκωμοσίας για χρήση φωτογραφίας και βίντεο
ΑΠΟ  ΤΗ  ΓΡΑΜΜΑΤΕΙΑ ΤΗΣ ΙΑΤΡΙΚΗΣ ΣΧΟΛΗΣ      

      ΒΛΑΣΣΗ  ΑΓΓΕΛΙΚΗ   210 – 7462042

ΣΠΑΤΟΥΛΑ  ΓΕΩΡΓΙΑ 210 - 7462035

ΟΡΚΩΜΟΣΙΑ  ΠΤΥΧΙΟΥΧΩΝ
ΠΡΟΥΠΟΘΕΣΕΙΣ ΚΑΙ ΔΙΚΑΙΟΛΟΓΗΤΙΚΑ ΓΙΑ ΤΗΝ ΟΡΚΩΜΟΣΙΑ ΤΩΝ ΦΟΙΤΗΤΩΝ 

Οι φοιτητές εφόσον έχουν περατώσει με επιτυχία τις πτυχιακές τους εξετάσεις, και έχουν δει τους βαθμούς τους, μπορούν να ξεκινήσουν τις διαδικασίες για την ορκωμοσία.

Οι ενδιαφερόμενοι έρχονται στην Γραμματεία, αφού έχουν κλείσει ραντεβού τηλεφωνικά στο τηλέφωνο 210 - 7462035 προσκομίζοντας:

1. Φωτοτυπία αστυνομικής ταυτότητας (όχι επικυρωμένη).

2. Πάσο, τρίπτυχο, βιβλιάριο υγείας (εάν υπάρχουν), προκειμένου να ακυρωθούν ή Υπεύθυνη Δήλωση περί απώλειας που επισυνάπτεται (εάν δεν υπάρχουν). 

3. Αίτηση για συμμετοχή στην ορκωμοσία, η οποία επισυνάπτεται και θα πρέπει να την προσκομίσετε συμπληρωμένη.

4. Βεβαίωση από Φ.Ε.Π.Α., ότι παρέδωσαν το δωμάτιο (εφόσον διαμένουν στη φοιτητική εστία).

5. Την φοιτητική κατάσταση (τρέχουσα) που θα πρέπει οπωσδήποτε να αναγράφεται το σύνολο των μαθημάτων που είναι απαραίτητο για την λήψη πτυχίου (49 υποχρεωτικά και 12 επιλογής), η οποία παραλαμβάνεται από τη Γραμματεία.

6. Αν τα μαθήματα επιλογής υπερβαίνουν τα 12, διαγράφονται χειρόγραφα πάνω στην τρέχουσα κατάσταση τα επιπλέον μαθήματα, από τον φοιτητή και υπογράφεται.

7. Έντυπο Καθομολόγησης συμπληρωμένο με το ονοματεπώνυμο και το πατρώνυμο υπογεγραμμένο (επισυνάπτεται)

8. Έντυπο συγκατάθεσης για χρήση φωτογραφίας και βίντεο συμπληρωμένο (επισυνάπτεται)
Αφού κατατεθούν και ελεγχθούν τα δικαιολογητικά, έχει ολοκληρωθεί η αίτηση για συμμετοχή στην ορκωμοσία. 

Εάν δεν μπορεί ο ίδιος ο υποψήφιος να προσέλθει στην Γραμματεία για να κάνει την αίτηση αυτή, μπορεί να στείλει εξουσιοδοτημένο αντιπρόσωπο προκειμένου να προβεί σε όλες τις απαραίτητες ενέργειες.

Η παρουσία στην τελετή ορκωμοσίας είναι υποχρεωτική για τη λήψη του πτυχίου. Αν κάποιος υποψήφιος απουσιάσει, μετατίθεται στην επόμενη ορκωμοσία για να ορκιστεί και μέχρι τότε δεν θεωρείται πτυχιούχος
Οι Περατώσεις θα διανεμηθούν στον προαύλιο χώρο της Ιατρικής Σχολής,  την Τετάρτη 27 Ιουλίου 2022 και ώρα 9.00 π.μ.

Τα πτυχία, το πιστοποιητικό πτυχιούχου και η αναλυτική βαθμολογία, τα οποία είναι για χρήση ΜΟΝΟ ΣΤΗΝ ΕΛΛΑΔΑ παραλαμβάνονται την ημέρα της ορκωμοσίας στον χώρο που θα πραγματοποιηθεί αυτή.
Τα πτυχία και τα πιστοποιητικά για ΧΡΗΣΗ ΣΤΟ ΕΞΩΤΕΡΙΚΟ, θα μπορούν να εκδοθούν για να τα παραλάβετε, σε ένα μήνα περίπου εφόσον μας έχουν επιστραφεί υπογεγραμμένα τα πρωτότυπα. 
Αίτηση για χορήγηση περγαμηνής, θα μπορέσετε να πραγματοποιήσετε μέσω του ιστότοπου της Γραμματείας Ιατρικής Σχολής Αθηνών www.grammateia.med.uoa.gr στην ειδική εφαρμογή «Έκδοση Περγαμηνής» όπου αναφέρεται όλη η διαδικασία έκδοσής της. 

Τον πάπυρο παραλαμβάνουν οι πτυχιούχοι μετά από 8 έως 12 μήνες, από την Γραμματεία της Ιατρικής, επιδεικνύοντας την αστυνομική τους ταυτότητα. Για παραλαβή από έτερο του δικαιούχου άτομο, θα πρέπει να προσκομιστεί εξουσιοδότηση ή πληρεξούσιο από τον πτυχιούχο. 
